ไฟแนนซ์ทูเดย์
ศึกภายในของสมาคมธนาคารไทยยังไม่จบ แค่คลื่นลมสงบชั่วคราว เพราะการยกร่างระเบียบใหม่
11 ก.พ. 2560

- ศึกภายในของสมาคมธนาคารไทยยังไม่จบ แค่คลื่นลมสงบชั่วคราว เพราะการยกร่างระเบียบใหม่ และจะต้องอัปเปหิธนาคารรัฐออกไปจากสมาคม ก็ยังไม่ได้ข้อสรุปเพราะมีทั้งคนที่เห็นด้วยและไม่เห็นด้วย
ตอนนี้แบงก์รัฐถือว่าอยู่ภายใต้การกำกับดูแลของธนาคารแห่งประเทศไทยเหมือนกัน แม้จะแค่บางส่วนแต่ก็ไม่ได้ถือว่าแบ่งแยก แต่หากจะให้แบ่งแยกก็ทำได้
ส่วนประเด็นจะยุบชมรมประชาสัมพันธ์ธนาคารไทย และชมรมคัสโตเดี้ยน และอาจจะมีชมรมอื่นๆ ยุบตามบ้างเพราะเบื่อระอาสมาคมธนาคารไทย แล้วไปตั้งไลน์ก๊วนแทน นัดสังสรรค์แลกเปลี่ยนความเห็นกันก็ได้ เงียบๆ กันไป ยังไงก็ขอให้มีข้อสรุปที่ดีกับทุกๆ คน
- เมื่อต้นสัปดาห์ที่ผ่านมา มาดามแป้ง “นวลพรรณล่ำซำ” กรรมการผู้จัดการ บริษัท เมืองไทยประกันภัย ขอแวบจากงานประกันไปบวงสรวงสิ่งศักดิ์สิทธิ์ ที่สนามการท่าเรือฯ คลองเตย เพื่อเตรียมพร้อมรับการแข่งขันฤดูกาลใหม่